Iiii... Isqaqec deg yimi n tewwurt, indeh:)  A Wejṭuṭi!... A Wejṭuṭi!...  (Yenna-as:)  Awi-d akka Tisura-nni n Ṭunubil!... tisura-nni n Ṭunubil, ih! Ih!... Ɣiwel!... Ɣiwel!... Ad awiɣ Ṭunubil, ad ṛuḥeɣ ɣer Miẓablac... A-t-an gma-nni-inu yellan niqal deg Marikan, ass-agi ara ad d-yaweḍ!...Ad ṛuḥeɣ ad t-maggreɣ!...  Ṭunyu Netta, kra yetteḥriṭṭit akken Dadda-s Baxsay, Netta yeṭṭafar-it kan s wallen. Yettberri kan allen-is... Imuqqel, imuqqel... Yettewhim. Yuɣal ihuzz aqerru-is, ixdem-as akka weḥd-s weḥd-s:  Eeh!!... Yettban usigna i yes-s tekkat, ih... Ṛuḥ kan!... Ini-d bɣiɣ ad ṛuḥeɣ ad maggreɣ imelyan-agi i d-yewwi gma!... Akkagi i ilaq ad d-tiniḍ. Ur d-qqar ara bɣiɣ ad ṛuḥeɣ ad maggreɣ gma.